**Župa Presvetog Srca Isusova, Palmotićeva 31, Zagreb**

**ŽUPNI LISTIĆ broj 452**

Nedjelja 30. lipnja 2024.

**TRINAESTA NEDJELJA KROZ GODINU “B”**

**Evanđelje:** Mk 5, 21-24. 35-43.

U ono vrijeme: Kad se Isus lađom ponovno prebacio prijeko, zgrnu se k njemu silan svijet. Stajao je uz more. I dođe, gle, jedan od nadstojnika sinagoge, imenom Jair. Ugledavši ga, padne mu pred noge pa ga usrdno moljaše: “Kćerkica mi je na umoru! Dođi, stavi ruke na nju da ozdravi i ostane u životu!” I pođe s njima. A za njim je išao silan svijet i pritiskao ga.

Dok je Isus još govorio, eto nadstojnikovih s porukom: “Kći ti je umrla. Čemu dalje mučiti učitelja?” Isus je čuo taj razgovor, pa će nadstojniku: “Ne boj se! Samo vjeruj!”

I ne dopusti da ga itko drugi prati osim Petra i Jakova i Ivana, brata Jakovljeva. I dođu u kuću nadstojnikovu. Ugleda buku i one koji plakahu i naricahu u sav glas. Uđe i kaže im: “Što bučite i plačete? Dijete nije umrlo, nego spava.” A oni mu se podsmjehivahu. No on ih sve izbaci, uzme sa sobom djetetova oca i majku i svoje pratioce pa uđe onamo gdje bijaše dijete. Primi dijete za ruku govoreći: “Talita, kum!”, što znači: “Djevojko! Zapovijedam ti, ustani!” I djevojka odmah usta i poče hodati. Bijaše joj dvanaest godina. I u tren ostadoše zapanjeni, u čudu veliku. On im dobro poprijeti neka toga nitko ne dozna; i reče da djevojci dadnu jesti.

**Komentar župnika:**

Ovo evanđelje prvo nas potiče da promatramo Isusa kako je sad na jednoj sad na drugoj strani Tiberijadskog jezera i kako je stalno veliko mnoštvo naroda oko njega. Iz toga naroda uvijek se istaknu neke osobe koje nose poruku ili preko kojih se upućuje poruka evanđelja. Jedna od tih osoba je nadstojnik sinagoge imenom Jair, koji je došao moliti za svoju kćer. Gledat ću ga kao oca koji moli za svoje dijete, pada Isusu do nogu, „usrdno moljaše“ – bila je to vjerojatno ustrajna molitva, ono što je i Isus preporučivao: *Tražite i naći ćete, kucajte i otvorit će vam se…!*

Isus mu uslišava molbu i ozdravlja djevojčicu, ali i želi učvrstiti vjeru svojih učenika, pratitelja, ozdravljenika. U isto vrijeme i traži vjeru za ozdravljenje i potvrđuje da bez nje nema ni izvanrednih čina. Primjetimo da su ozdravljenu prisutna, uz oca i majku, samo trojica posebnih svjedoka – Petar, Jakov i Ivan – što pokazuje kako je to važan događaj koji unaprijed najavljuje Isusovu vlast nad smrću.

I to je upravo “ključ današnjeg evanđelja”, Isusova “vlast nad smrću”, tj. Isus kao vladalac i davatelj života. On koji je proglasio da Bog “nije Bog mrtvih nego živih, jer - njemu svi žive” (Mt 22,32) i uslišava one molitve koje vode životu, koje su na dobro života, koje vode prema sjedinjenju sa Životom.

Neka sve nas ovo evanđelje usmjeri prema pravom životu, prema čuvanju života, prema poštivanju života, ali i da naš ovozemaljski život - i kroz rad i kroz odmor - bude proslava Boga, te da naše temeljno usmjerenje kao kršćana bude prema vječnom životu, prema onoj proslavi koju nam je Isus osigurao i na koju nas zove kao Uskrsli Spasitelj, kao *Put, Istina i Život*.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **SV. MISE**   |  |  |  |  | | --- | --- | --- | --- | | **13. NEDJELJA KROZ GOD. „B“**  30. 6. 2024. | | **RADNI TJEDAN**  1. – 6. 7. | | | 8.00: ŠESTAK | | 7.00: ŠTAMBUK | | | 9.30: BALATINAC | | 9.00: ŠTANFEL | | | 11.00: BILIĆ | | 12.00: BILIĆ | | | 12.15: VLAH | | 19.00: BALATINAC | | | 17.00: ŠTAMBUK | |  | | | 19.00: BIJELIĆ | |  | | | **ISPOVIJEDANJE**   |  |  | | --- | --- | | **13. NEDJELJA KROZ G. „B“**  30. 6. 2024. | **RADNI**  **TJEDAN**  1. – 6. 7. | | 07.30-13.00 | 06.30-07.00 | | 16.30-19.30 | 08.30-09.00  11.30-12.00 | |  | 18.30-19.00 | |  |  | |  |  | | **PRVI PETAK 5. 7.**   |  |  |  |  |  |  | | --- | --- | --- | --- | --- | --- | | **SV. MISE**    6.00: BILIĆ | | | **ISPOVIJED**    05.30 – 13.00 | | | | 7.00: PETRIČEVIĆ | | | 16.30 – 19.30 | | | | 8.00: SKELIN | |  | | | | 9.00: VLAH | |  | | | | 11.00: BALATINAC | |  | | | | 12.00: KOČIŠ | |  | | | | 17.00: BIJELIĆ  18.30: ŠTAMBUK | | | |

|  |
| --- |
| O B A V I J E S T I |

|  |  |
| --- | --- |
| Srijeda, 3. | BLAGDAN: SV. TOMA, apostol |
| Petak, 5. | BLAGDAN: SV. ĆIRIL, monah i SV. METOD, biskup; ZAŠTITNICI EUROPE; **PRVI PETAK** |
| Subota, 6. | Svagdan ili: Sv. Marija Goretti, djevica i mučenica |
| **NEDJELJA, 7. 7.** | **ČETRNAESTA NEDJELJA KROZ GODINU “B”** |

Danas (nedjelja, 30.6.) po odredbi HBK, **prikupljamo tkz. “Petrov novčić”**, a radi se o vjerničkoj solidarnosti s papom kako bi mogao obavljati redovite poslove i pomoći potrebnima. U ime pape Franje, zahvaljujemo!

Sutra započinje **LJETNI RASPORED (1. 7. do 31. 8. 2024.):**

**SV. MISE:** RADNI DAN: 7.00; 9.00; 12.00 i ***19.00.***

NEDJELJA I VELIKA GOSPA: 8.00; 9.30; 11.00; 19.00 i 20.30.

**ISPOVIJEDANJE:** dežura se POLA SATA prije svake sv. mise i ostaje dok ima kandidata.

**KLANJANJE:** ČETVRTKOM nakon večernje sv. mise.

**PRVI PETAK:** REDOVITO kao i preko godine.

**KRUNICA NA KAMENITIM VRATIMA PONEDJELJKOM U 20 sati:**

posljednja prije ljeta je bila 24. 6., prva na jesen će biti 2. 9.

**ŽUPNI URED:** PONEDJELJAK, UTORAK I SRIJEDA: 17-18sati, ČETVRTAK i PETAK: 9.30-10.30.

U petak, na blagdan sv. Ćirila i Metoda je i **Prvi petak**, tako da će sv. mise i ispovijedanje biti redovito, kao i pobožnosti Srcu Isusovu. **Klanjanje uoči Prvog petka**, u četvrtak nakon večernje sv. mise **bit će posvećeno novim duhovnim zvanjima, osobito za Družbu Isusovu iz naše župe**.

Poslužite se **Glasnikom Srca Isusova i Marijina**, novim Glasom Koncila te našim **Župnim listićem**, kojemu je danas zadnje izlaženje prije ljeta, a prvi jesenski broj bit će za nedjelju 1. rujna.

Svima želimo **blagoslovljeno ljeto, sretno onima koji idu na godišnji** odmor, a radost zajedništva s onima koji ostaju!

|  |
| --- |
| MANJE JE VIŠE (LAIČKA KOLUMNICA [405]) |

**Izvori radosti i spasenja**

U današnjem drugom čitanju, sveti Pavao obraća se i poručuje da se osim u vjeri, spoznaji, gorljivosti, ljubavi odlikujemo i u darežljivosti. Darežljivost je vrlina koja se karakterizira u radosnom i nesebičnom pomaganju i dijeljenju sa drugim ljudima, posebno sa onima u potrebi, potaknuto vlastitom voljom, nikako s ciljem privlačenja pozornosti na samoga sebe ili očekivanjem nečega zauzvrat. To je djelo ljubavi koje nas oplemenjuje i čini poniznijima i sretnijima. Svojim plemenitim djelima prema drugima, rastemo i oblikujemo se te potičemo i druge na promišljanje i djelovanje.

Osvrnut ću se i na današnje Evanđelje o Marku koje me potaknulo na razmišljanje, a u kojem smo slušali kako je Isus ozdravio bolesnu djevojčicu i vratio ju u život. Njezin otac Jair, koji je čvrsto vjerovao, zamolio je Isusa da mu dođe ozdraviti kćer iako su svi tvrdili da je već umrla. Iz ovoga primjera možemo vidjeti istinsku i duboku vjeru koja ga je spasila te predanje brige Isusu koji to zatim preuzima na sebe kada mu se čovjek iskreno obrati i zamoli za pomoć. Punina vjere jest upravo predanje, vjerovanje i pouzdanje u Boga koji nas vodi našim životnim putem i pazi na nas. Često se ljudi u današnje vrijeme znaju pitati zašto se unatoč tome što su u nekom trenutku svojega života mislili kako je upravo to ono što bi bilo najbolje za njih i njihov život za što su molili, nije ostvarilo. Božji plan za nas i naš život najbolji je i za svakoga od nas jedinstven. Bog za svakoga priprema nešto lijepo, za što ga molimo i što će poslati u naš život tada i kada mi sami budemo spremni to primiti. Stoga, čovjekov plan koji sam sebi nekada zacrta i u mnogim situacijama misli kako je savršen, ponekad i nije ono najbolje za nas same pa nas Bog sačuva od puno toga lošeg što bi nam se moglo dogoditi. Bitno je vjerovati, ustrajno moliti i nadati se i tada ćemo istinski spoznati Božje djelovanje u našem životu. Ana Marija Čupić

Izdaje župa Presvetog Srca Isusova, Palmotićeva 31, Zagreb, tel. 01/210 4451

zupalma@email.t-com.hr, godina X, <http://www.zupa-presvetog-srca-isusova.hr/>